[{"text_idx": "#000005", "text": "Kadunud teose otsingud su\u0308titasid ukraina rahvuskultuuri"}, {"text_idx": "#000007", "text": "Krimmi annekteerimise ja\u0308rel to\u0303usis Ukrainas suurema ta\u0308helepanu alla kohaliku rahvuskultuuri arengusse olulise panuse andnud luuletaja ja kirjanik Mo\u0303kola Hvo\u0303ljovo\u0303i. Tema sulest pa\u0308rit, kuid No\u0303ukogude repressioonide ka\u0308igus kaduma la\u0308inud teose otsingud kehastavad Ukraina iseolemist ja vastandumist Venemaale."}, {"text_idx": "#000008", "text": "No\u0303ukogude Liidu rajamise ja\u0308rel 1920. aastate esimeses pooles toetas ametlik vo\u0303im arvestataval ma\u0308a\u0308ral liidumaade kultuurilist iseseisvust. Selles mo\u0303nevo\u0303rra vabamas o\u0303hustikus arenes ka ukraina rahvuskultuur ning esile kerkisid mitmed olulised poeedid, kirjanikud ja kunstnikud. Perioodi nimetatakse mo\u0303nikord ka Ukraina renessanssiks."}, {"text_idx": "#000011", "text": "Kohaliku kirjandusru\u0308hmituse eestvedajana ro\u0303hutas Hvo\u0303ljovo\u0303i, et Ukraina kirjanikud ei tohiks alluda Moskva seatud standarditele. Oma meelsust va\u0308ljendas kirjanik eriti selgelt 1926. aastal ilmunud pamfletis \"Ukraina vo\u0303i va\u0308ike Venemaa\", kus ta ro\u0303hutas, et ainus viis ukraina kultuuri pa\u0308a\u0308stmiseks on kaugeneda Venemaast. \"Selle kirjato\u0308o\u0308 kaudu sai ta laiemalt tuntuks, aga sattus u\u0308htlasi Stalini ta\u0308helepanu alla,\" kommenteeris Astapova."}, {"text_idx": "#000014", "text": "No\u0303ukogude perioodi lo\u0303pus ja 1990. aastate alguse iseseisvunud Ukrainas hakati seni keelatud kirjanikest taas avalikult ra\u0308a\u0308kima, isea\u0308ranis just Hvo\u0303ljovo\u0303ist. Muu hulgas leiti u\u0308les tema varasemalt konfiskeeritud pamflett \"Ukraina vo\u0303i va\u0308ike Venemaa\", mis omakorda innustas \"Metsakurvitsate\" teise osa otsinguid. \"Selle teose otsimine on ukrainlastele ja Ukraina identiteedi jaoks va\u0308ga oluline, kuigi ta\u0308pselt ei teata, mida see sisaldab. Romaani po\u0303hjal va\u0308ndati 1996. aastal film, 2010. aastal kirjutas u\u0308ks Ukraina kirjanik sellele ja\u0308rje,\" ma\u0308rkis Astapova."}, {"text_idx": "#000016", "text": "So\u0303da to\u0303stis huvi ukraina kultuuri vastu"}, {"text_idx": "#000017", "text": "Kadunud vo\u0303i ha\u0308vitatud tekstide otsimine on No\u0303ukogude okupatsiooni all kannatanud riikide ja rahvaste jaoks ka laiemalt omane. \"Taasiseseisvunud Eestis, aga ka na\u0308iteks Moldovas ja Rumeenias otsiti ku\u0308u\u0308ditamisi korraldanud inimeste nimekirju ja teisi dokumente, mis sisaldavad infot vo\u0303o\u0303rvo\u0303imu poolt tehtud kuritegude kohta,\" selgitas Astapova. Samuti on kadunud ka\u0308sikirjade otsimine andnud ainest kirjandusteostele, na\u0308iteks Dan Browni teosele \"Da Vinci kood\" ja Umberto Eco romaanile \"Roosi nimi\"."}, {"text_idx": "#000018", "text": "Astapova ma\u0308rkis, et vastupidiselt Venemaa agressiooni taotlustele on pa\u0308rast so\u0303ja algust huvi ukraina kultuuri ja keele vastu ma\u0308rgatavalt to\u0303usnud. \"Kui veel 20 aastat tagasi levis arvamus, et Ukraina on Venemaa osa, siis nu\u0308u\u0308d na\u0308hakse, et see on iseseisev rahvas ja kultuur. Vo\u0303ib arvata, et so\u0303jaga seoses tekib lugusid kadunud asjade ja teoste otsimisest aina juurde,\" ra\u0308a\u0308kis Astapova."}, {"text_idx": "#000039", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000051", "text": "Eesti talupojad said topeltnimed mo\u0303isa ja kiriku ho\u0303o\u0303rumise to\u0303ttu"}, {"text_idx": "#000055", "text": "Kalamaja ehitusplatsilt tuli pa\u0308evavalgele tuhandeid keskaegseid leide"}]